Douarnenez
Douarnenez zo ur gêr hag ur porzh e Kerne-Izel, e departamant Penn-ar-Bed, e kornôg Breizh.

Douaroniezh 
 Lec'hiet eo e foñs ur bae traezhek, war aod biz ar C'hab, a-dal da C'hourenez Kraozon, er gwalarn da Gemper.

Porzhioù-mor 
 Porzh ar Rozveur 

 Ar Porzh-Ru. 

Tri forzh-mor a gaver eno: 
Porzh ar Rozveur, ar porzh-pesketa a-vremañ,
ar Porzh-Ru e-lec'h m'emañ mirdi ar bigi,
ha Porzh Treboull.

Ardamezioù 

Ger-ardamez: Dalc'h mat
Treser: J.E. Benoiston
Diviz-kêr: 21 a viz Kerzu 1997

Istor

Nac'het e voe an distaoliadeg roueel eus miz C'hwevrer 1676 ouzh un den eus Douarnenez, Yves Perfezou, goude Emsavadeg ar Bonedoù ruz.

Dispac'h Gall 
 Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant daou veleg, Herpen ha Larufie, beleien; graet e voe al le gant ur beleg all, Auffret e anv.



Brezel-bed kentañ 
 Mervel a reas 390 gwaz eus ar gumun, eleze 2,84% eus ar boblañs e 1911, abalamour d'ar brezel.

Korventenn 
 19-20 a viz Gwenholon 1930: div vag-pesketa a yeas d'ar strad ha meur a besketour eus Douarnenez a varvas abalamour d'ar gorventenn.

Eil brezel-bed 
 Merval a reas 258 den eus kumunioù Douarnenez, Ploare, Pouldahu ha Treboull abalamour d'ar brezel.
 D'ar 21 a viz Here 1942 e kouezhas ur c'harr-nij B-17F-10-BO (anvet "Francis X" ha marilhet 41-24441) eus aerlu ar Stadoù-Unanet e pleg-mor Douarnenez gant c'hwec'h den en e vourzh; ne voe adkavet korf ebet.

Kumunioù staget 
 E 1946 e oa bet kresket ar gumun dre ma oa bet staget outi ar c'humunioù stok Ploare, Pouldahu ha Treboull.

Brezelioù didrevadennañ

Brezel Indez-Sina 
 Mervel a reas pevarzek milour eus ar gumun.

Brezel Aljeria 
 Mervel a reas eizh milour eus ar gumun.

TOE 
 Mervel a reas tri milour eus ar gumun.

Tchad 
 Tchad: lazhet e voe un ofisour  bet ganet er gumun en Am Dagachi d’an 18 a viz C'hwevrer 1972; komandant e oa er  6 RIAOM (Régiment InterArmes d'Outre-Mer).

Monumantoù ha traoù heverk

Bezioù ar C'hommonwealth e bered ar gumun 

Karrnijourion e oant holl. Mervel a rejont d'ar 5 a viz Eost 1944 e-pad an Eil Brezel Bed.

Emdroadur ar boblañs

abaoe 1962

abaoe 1793

Tud 
 Mikael an Noblez, misioner.
 Per Denez (1921-2011) emsaver, yezhour ha skrivagner, bet studiet brezhoneg Douarnenez gantañ.
 Daniel Le Flanchec, maer PCF troet a-du gant Jacques Doriot e-pad an Eil Brezel-bed, marvet er c'hampoù-bac'h en Alamagn, marteze lazhet gant komunourien.
 Michel Mazéas, maer PCF.
 Sébastien Velly, unan eus maered komunour kentañ bro Frañs, dilennet e 1921.

Tud bet ganet eno
 1901 : Joseph Savina, ebenour eus ar Seizh Breur.
 1902 : Marc'harid Gourlaouen, sekretourez Skol Ober e-pad 40 vloaz.
 1944 : Xavier Leclercq, den a aferioù.
 1948 : Mich Beyer, skrivagnerez vrezhonek.
 1952 : Pêr-Vari Kerloc'h, kaner, skrivagner, ha douiz-meur Goursez Vreizh.
 1958 : Ronan Larvor, kazetenner.
 1963 : Ronan Pensec, marc'hhouarnour.
 1963 : Benead Vialaneix, emsaver kristen ha breton.
 1964 : Serj an Dized, melldroadour.
 1968 : Nolwenn Korbell, kanourez.
 1986 : Romain Danzé, melldroadour.

Tud bet marvet eno
1826 : Laenneg, medisin, e Ploare.
1872 : Yann-Vari ar Brizh, nijour.
1949 : Louis-Marie Désiré-Lucas, livour.
1967 : Jef ar Penven, sonaozour.
1973 : Noël Roquevert, aktour.
1987 : Marc'harid Gourlaouen, sekretourez Skol Ober e-pad 40 vloaz.
1992 : Yves Floc'h, livour.
1997: Anita Conti, moroniourez la luc'hskeudennerez.
2001 : Frañseza Kervendal, skrivagnerez.
2006 : Youenn Gwernig, kaner ha barzh brezhonek.

Tud bet awenet gant Douarnenez
 Livourien: Amélie Helga Lundahl.

Etnografiezh
Kreizenn ar c'hiz "Penn Sardin" eo Douarnenez, ha graet e vez Pennoù Sardin eus hec'h annezidi dre c'hoap.
Brudet eo gouel an Ened e Douarnenez.

Brezhoneg

Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

Ya d'ar brezhoneg 
 D'an 22 a viz Kerzu 2004 e oa bet votet ar garta Ya d'ar brezhoneg gant kuzul-kêr ar gumun.
 D'an 8 a viz C'hwevrer 2008 e oa bet roet d'ar gumun al label Ya d'ar brezhoneg live 2.

Deskadurezh 
 Ur skol divyezhek a zo eno abaoe 1989. 
 E distro-skol 2021 e oa enskrivet 133 skoliad er c'hlasoù divyezhek (11,2% eus skolidi ar gumun evit a sell ouzh ar c'hentañ derez)

Redadeg 
 E 2012 ec'h echuas an trede Redadeg e Douarnenez.

Gevelliñ

Pennadoù kar
Kumunioù kozh staget ouzh Douarnenez:
Ploare.
Pouldahu.
Treboull.

Liammoù 

 Ti-kêr
 Douarnenez war lec'hienn Geobreizh
 Mirdi ar bigi
 Gouel ar bigi kozh
 Gouel ar Sinema
 Gouel an Ened
 Douarnenez, kanaouenn gant Meic Stevens

Dave ha notennoù

Kumunioù Penn-ar-Bed
Kumunioù Kerne
Douarnenez
Emsavadeg ar Bonedoù ruz
Ar Brezoneg er Skol
Bezioù-brezel ar C'hommonwealth e Penn-ar-Bed
Nijerezioù SUA aet d'ar strad e Breizh e-pad an Eil brezel-bed
Porzhioù Breizh